Eesti Kongressi esimene istungjärk

Eesti Vabariigi kodanike demokraatlikult valitud esinduskogu, Eesti Kongressi esimene istungjärk toimus 11. ja 12. märtsil 1990 Tallinnas.

24. veebruaril 1990 toimunud üle-eestiliste valimiste tulemusena kokku tulnud Eesti Kongressi algkoosseisu kuulus 499 hääleõiguslikku liiget ja 43 Eesti kodakondsuse taotlejate seast valitud sõnaõiguslikku liiget. 

11. märtsil Tallinnas Estonia kontserdisaalis kokku tulnutele pidas avakõne Tunne Kelam. Kongress valis esimest istungit juhatama Endel Lippmaa ja Rein Tamme.

Istungjärgu esimesed ettekanded ("Deklaratsioon Eesti Kongressi volitustest ja õiguspädevusest" ja "Eesti Kongressi deklaratsioon seaduslike riigivõimu taastamisest Eesti Vabariigi maa-alal") tegi Trivimi Velliste. Oma kõnes märkis Velliste, et vastvalitud Eesti Kongress ei saa Eesti Vabariiki välja kuulutada, sest iseseisev Eesti Vabariik oli juba välja kuulutatud 72 aastat varem (Eesti iseseisvuse manifestis, veebruaris 1918).Sirje Kiin. Eesti Kongress. Siis ja praegu, Tallinn, 2000, lk 63

Eesti Kongressi liikmed valisid enda hulgast täidesaatva organi Eesti Komitee. Selle esimeheks valiti Tunne Kelam. 

Vaata ka
Eesti kodanike komiteed

Viited

Kategooria:Eesti poliitilised sündmused
Kategooria:1990. aasta Eestis
Kategooria:Eesti taasiseseisvumine